
Narva Linnavolikogu määrus „Narva linnas 
spordiväljakute ehitamise toetamise kord“  


Määrus kehtestatakse vastavalt kohaliku omavalitsuse korralduse seaduse § 22 lõike 1 punkti 5 alusel.


[bookmark: para1]§ 1.  Üldsätted

(1) Narva linnas spordiväljakute ehitamise toetamise korra (edaspidi kord) reguleerimisalaks on soodsa linnakeskkonna loomine spordiväljakute arendamise kaudu Narva linna ja korteriühistute, korteriomanike ühisuste ja muude korteriomanike poolt seaduslikul alusel korteriomandite valitsemiseks moodustatud organisatsioonide ning hooneühistute (edaspidi toetuse saajad) kaasosalusel.

(2) Mõiste „soodsa linnakeskkonna loomine spordiväljakute arendamise kaudu“ all mõeldakse käesoleva korra tähenduses spordiväljakute ehitamist jalgpalli, võrkpalli, korvpalli, tennise, hoki ning muude sportmängude harrastamiseks ja mängimiseks toetuse saaja territooriumile (korteriomanike kaasomandis olevale kinnistule või hooneühistu omandis olevale kinnistule) või Narva linna omandis olevale kinnistule.

[bookmark: para2]§ 2.  Toetuse allikad

Käesoleva korra eesmärgi saavutamiseks eraldab Narva linn oma eelarvest sihtotstarbelisi rahalisi vahendeid (toetus) spordiväljakute ehitamise toetamiseks rahalisel kaasosalusel ning vastavalt linnaeelarve võimalustele.

[bookmark: para3]§ 3.  Toetuse andmise kord

(1) Narva linn osaleb koos toetuse saajatega hankemenetluse tulemusena spordiväljakute ehitamiseks sõlmitud lepingu rahastamisel.

(2) Spordiväljaku ehitamisega seotud haldusmenetluse algatamiseks esitab toetuse saaja Narva Linnavalitsuse Arhitektuuri- ja Linnaplaneerimise Ametile (edaspidi Amet) hiljemalt  jooksva aasta 01. juuniks toetuse saaja seadusliku esindaja poolt allkirjastatud kirjaliku või digitaalse taotluse, mis peab olema korrektselt täidetud vastavalt Narva Linnavalitsuse Linnamajandusameti poolt kinnitatud taotlusvormile ning peab sisaldama:
[bookmark: para3lg2p1] 1) spordiväljaku ehitustööde toetamiseks nõusolekut lepingu sõlmimiseks käesolevas korras ettenähtud tingimustel koos toetuse saaja vastava otsuse vastuvõtmiseks volitatud juriidilise isiku organi vastavasisulise otsuse koopiaga, mis on vastu võetud vastavalt seaduse nõuetele;
[bookmark: para3lg2p2]
 2) rahasumma piirmäär, mille ulatuses toetuse saaja on nõus osaleda spordiväljaku ehitamise rahastamisel ühisprojektis käesolevas korras ettenähtud tingimustel;
[bookmark: para3lg2p3]
 3) spordiväljaku ehitusprojekti ühes eksemplaris digitaalselt CD plaadil (dwg, PDF ja Word failina) koos kehtiva ehitusloaga;
[bookmark: para3lg2p4]
 4) spordiväljaku ehitamise eelarvet;
[bookmark: para3lg2p5]
 5) juhul, kui spordiväljaku ehitamist taotletakse Narva linna omandis olevale kinnistule, peab taotlusele olema lisatud kehtiv Narva linnale kuuluva maa-ala kasutusse võtmise leping; 

6) juhul, kui taotletakse ka spordiväljaku ehitusprojekti  (sh geodeetiline mõõdistuse) rahastamist,  peab taotlusele olema lisatud maksekorraldus  projekteerimistööde täieliku tasumise kohta.  

(3) Mitu taotlejat võivad ühiselt esitada ühistaotluse. Sellel juhul taotluse esitamisest tulenevaid kohustusi kannavad kõik taotlejad solidaarselt.

(4) Kui spordiväljaku ehitamist taotletakse Narva linna omandis olevale kinnistule, siis võivad mitu toetuse saajat esitada ühise taotluse, mille allkirjastavad kõikide toetuse saaja esindajad.

[bookmark: para3lg5] (5) Amet vaatab esitatud taotlused läbi nende laekumise järjekorras ning Narva linna eelarves selleks eraldatud rahaliste vahendite piires.

[bookmark: para3lg7] (6) Spordiväljaku ehitustööde teostaja leidmiseks viib Amet läbi hankemenetluse riigihangete seaduses sätestatud korras. Kõikide ühe eelarveaasta jooksul sõlmitavate hankelepingute maksumused ei tohi ületada paragrahvis 2 nimetatud linnaeelarve võimalusi.

[bookmark: para3lg8] (7) Hankemenetluse tulemusena sõlmitakse spordiväljaku ehitamiseks kolmepoolne leping Narva linna, toetuse saaja ja ehitustööde teostaja vahel, mille järgi Narva linn ja toetuse saajad tasuvad vastavalt oma osalusele spordiväljaku ehitajale töövõtja tasu.

(8) Spordiväljaku ehitusprojekt (sh geodeetiline mõõdistus) tellitakse toetuse saaja poolt. Narva linn hüvitab toetuse saajale projekteerimiskulud (edaspidi projekteerimiskulude toetus) § 4 lg 2 sätestatud piirmääras tingimusel, et projekteerimistööde teostaja oli leitud hanke tulemusena, milles osalesid vähemalt kolm pakkujat ning mille kohta on esitatud tõendavad dokumendid. 

(9) Projekteerimiskulude toetus makstakse ülekandega toetuse saaja arveldusarvele. Enne projekteerimiskulude toetuse maksmist kirjutavad Amet ja toetuse saaja alla toetuse eraldamise lepingule. 

(10) Projekteerimiskulude toetus makstakse välja peale ehitustööde lõpetamist ja ehitustööde teostajale tööde eest tasumist.

[bookmark: para4]§ 4.  Toetuste piirmäärad

(1) Spordiväljaku ehitustööde rahastamine Narva linna poolt on 80% spordiväljaku ehitajale töövõtja tasust, kuid mitte rohkem kui 44 000 eurot ühe taotluse kohta.
(2) Spordiväljaku ehitusprojekti rahastamine Narva linna poolt on 50% ehitusprojekti maksumusest, kuid mitte rohkem kui 750 eurot ühe ehitusprojekti maksumuse kohta.

[bookmark: para5]§ 5.  Toetuse arvel ehitatud vara hooldus

Narva linna toetusel ehitatud vara (spordiväljaku territoorium ja konstruktsioonielemendid) valduse ja korrashoiuga seotud kulusid kannab edaspidi toetuse saaja.

[bookmark: para6]§ 6.  Rakendussätted

(1) Tunnistada kehtetuks Narva Linnavolikogu  15.09.2016 määrus  nr 21 „Narva linnas spordiväljakute ehitamise toetamise kord“

(2) Määrus jõustub seaduses sätestatud korras.





























Aleksandr Jefimov
Volikogu esimees


Õ I E N D
Narva Linnavolikogu määrus „Narva linnas spordiväljakute ehitamise toetamise kord“  eelnõu juurde


Käesoleva määrusega võetakse vastu määruse „Narva linnas spordiväljakute ehitamise toetamise kord“ terviktekst.
Uus määruse redaktsioon kajastab lisaks vana versioonile:
1. Taotluste esitamise tähtaja määramist;
2. Narva linna omandis olevale kinnistule isikliku kasutusõiguse seadmise lepingu asendamist Narva linnale kuuluva maa-ala kasutusse võtmiseks lepinguga;
3. Projekteerimistööde toetamist
4. Trükivigu

Samuti käesoleva määrusega tunnistatakse kehtestuks Narva Linnavolikogu  15.09.2016 määrust  nr 21 „Narva linnas spordiväljakute ehitamise toetamise kord“ (https://www.riigiteataja.ee/akt/421092016027);































Jelena Skulatšova
Narva Linnavalitsuse Linnamajandusameti  direktor

NARVA LINNAVALITSUS
 
PROTOKOLLILINE OTSUS



Narva									_________2017. a  nr


Narva Linnavolikogu määrus „Narva linnas spordiväljakute ehitamise toetamise kord“  

Narva Linnavalitsus võtab vastu protokollilise otsuse:

1. Esitada Narva Linnavolikogule vastuvõtmiseks määruse eelnõu Narva Linnavolikogu määrus „Narva linnas spordiväljakute ehitamise toetamise kord“  

1. Volitada Narva Linnavalitsuse liiget Georgi Ignatov’it  antud eelnõu Narva Linnavolikogus ette kandma.

